CELEX: 62010TN0124
Language: lv
Date: 2010-03-17 00:00:00
Title: Lieta T-124/10: Prasība, kas celta 2010. gada 17. martā — Lidl Stiftung /ITSB — Vinotasia ( “VITASIA” )

22.5.2010   
            
            
               LV
            
            
               Eiropas Savienības Oficiālais Vēstnesis
            
            
               C 134/45
            
         Prasība, kas celta 2010. gada 17. martā — Lidl Stiftung/ITSB — Vinotasia (“VITASIA”)
   (Lieta T-124/10)
   2010/C 134/74
   Valoda, kādā sagatavots prasības pieteikums — vācu
   
      Lietas dalībnieki
   
   
      Prasītāja: Lidl Stiftung & Co. KG (Neckarsulm, Vācija) (pārstāvji — M. Schaeffer un A. Marx, advokāti)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa ITSB Apelāciju padomē dalībniece: Vinotasia GmbH (Koblenz, Vācija)
   
      Prasītājas prasījumi:
   
   
               —
            
            
               atcelt Apelāciju ceturtās padomes 2010. gada 14. janvāra lēmumu lietā R 1054/2008–4;
            
         
               —
            
            
               noraidīt iebildumus Nr. B 1 027 947, kas iesniegti 2006. gada 30. jūnijā, tiktāl, ciktāl šie iebildumi ir apmierināti ar Iebildumu nodaļas 2008. gada 30. maija lēmumu;
            
         
               —
            
            
               piespriest atbildētājam atlīdzināt tiesāšanās izdevumus Eiropas Savienības Vispārējā tiesā un izdevumus procesā Iekšējā tirgus saskaņošanas biroja (preču zīmes, paraugi un modeļi) Apelāciju ceturtajā padomē;
            
         
               —
            
            
               pakārtoti, apturēt tiesvedību, līdz brīdim, kad tiks pieņemts galīgais lēmums par 2010. gada 10. martāDeutscher Patent- und Markenamt [Vācijas patentu un preču zīmju birojam] iesniegto anulēšanas pieteikumu attiecībā uz agrāko Vācijas preču zīmi Nr. 302 15 015 “VINOTASIA”
            
         
      Pamati un galvenie argumenti
   
   
      Kopienas preču zīmes reģistrācijas pieteikuma iesniedzēja: prasītāja
   
      Attiecīgā Kopienas preču zīme: vārdiska preču zīme “VITASIA” attiecībā uz precēm, kas tilpst 29., 30., 31., 32. un 33. klasē (reģistrācijas pieteikums Nr. 4 691 101)
   
      Iebildumu procesā pretstatītās preču zīmes vai apzīmējuma īpašniece: Vinotasia GmbH
   
   
      Pretstatītā preču zīme vai apzīmējums: Vācijas vārdiska preču zīme “VINOTASIA” Nr. 302 15 015 attiecībā uz precēm un pakalpojumiem, kas ietilpst 32., 33. un 35. klasē
   
      Iebildumu nodaļas lēmums: iebildumus daļēji apmierināt
   
      Apelāciju padomes lēmums: apelācijas sūdzību noraidīt
   
      Izvirzītie pamati: Regulas (EK) Nr. 207/2009 (1) 8. panta 1. punkta b) apakšpunkta pārkāpums, jo starp pretstatītajām preču zīmēm neesot sajaukšanas iespējas
   
      (1)  Padomes 2009. gada 26. februāra Regula (EK) Nr. 207/2009 par Kopienas preču zīmi (OV 2009, L 78, 1. lpp.).